**Ministru kabineta noteikumu projekta „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” (turpmāk – projekts) izstrādāts, lai precizētu sociālo pakalpojumu groza saturu un uzlabotu pakalpojumu pieejamību personām ar redzes un dzirdes traucējumiem, kā arī veiktu tehnisko palīglīdzekļu (TPL) klāsta modernizāciju atbilstoši tendencēm pasaules mērogā.Paredzēts, ka projekts stāsies spēkā ar 2021.gada 1.janvāri.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Sociālo pakalpojumu attīstības pamatnostādņu 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) rīcības plāna 22.1. un 22.3.apakšpunktu, kas paredz, ka tiek apzinātas nepieciešamās izmaiņas normatīvajā regulējumā, lai uzlabotu sociālo pakalpojumu pieejamību personām ar redzes un dzirdes traucējumiem un to saturu, kā arī atbilstoši Valsts pārvaldes iekārtas likuma 10.panta desmitajai daļai, kas nosaka, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz TPL pakalpojuma, surdotulka pakalpojuma un sociālās rehabilitācijas pakalpojuma nodrošināšanas nosacījumus personām ar redzes un dzirdes traucējumiem nosaka Ministru kabineta 2009.gada 15.decembra noteikumi Nr.1472 „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku”” (turpmāk – MK noteikumi Nr.1472), kuri: 1) nosaka kārtību, kādā biedrība „Latvijas Neredzīgo biedrība” (turpmāk – biedrība) un „Latvijas Nedzirdīgo savienība” (turpmāk – savienība) atbilstoši Sociālo pakalpojumu un sociālās palīdzības likumā noteiktajam deleģējumam sniedz personām ar redzes vai dzirdes invaliditāti sociālās rehabilitācijas pakalpojumus;2) nosaka kārtību, kādā biedrība un savienība nodrošina personas ar funkcionāliem redzes vai dzirdes traucējumiem vai anatomiskiem defektiem ar TPL – tiflotehniku vai surdotehniku, 3) nosaka no valsts budžeta finansējamo TPL – tiflotehnikas un surdotehnikas – sarakstu (pielikums), 4) atbilstoši Invaliditātes likumā noteiktajam deleģējumam nosaka kārtību, kādā savienība personām ar dzirdes invaliditāti sniedz no valsts budžeta apmaksātu surdotulka pakalpojumu izglītības programmas apguvei un saskarsmes nodrošināšanai ar citām fiziskām un juridiskām personām. Projekts paredz izmaiņas attiecībā uz visām iepriekš minētajām jomām, tāpēc grozījumu apjoms MK noteikumos Nr.1472 pārsniegtu pusi no noteikumu apjoma. Attiecīgi izstrādāts projekts, lai MK noteikumus Nr.1472 izteiktu jaunā redakcijā. Visā projektā unificēta iepriekš atšķirīgā atsevišķu pakalpojumu saņemšanai nepieciešamo dokumentu aprites kārtība. Vienlaikus dokumentu aprites normatīvajā regulējumā ņemtas vērā informācijas aprites iespējas, izmantojot Pilsonības un migrācijas lietu pārvaldes personas pārstāvības tiesības apliecinošus datus un Veselības un darbspēju ekspertīzes ārstu valsts komisijas datu bāzes “Invaliditātes informatīvā sistēma” (VDEĀVK informācijas sistēma) informāciju par personas ar invaliditāti statusu, ja tas noteikts kā kritērijs pakalpojuma saņemšanai. Projektā iekļauta informācija par apjomu, kādā biedrība un savienība tiešsaistes režīmā no VDEĀVK informācijas sistēmas iegūst informāciju par personu ar invaliditāti (projekta 5.punkts, 8.2., 16.2., 19.1.apakšpunkts un 40.punkts). Tomēr projektā paredzēta arī kārtība, kādā biedrība un savienība pārliecinās par atbilstību pakalpojumu saņemšanai, ja informācija nav atrodama VDEĀVK informācijas sistēmā, nosakot funkcionālo traucējumu robežu no kuras var pretendēt uz pakalpojumu saņemšanu (8.2., 16.2. 19.1.apakšpunkts un 40. un 41.punkts). ***Sociālās rehabilitācijas pakalpojumu nodrošināšanas jomā*** projektā iekļauta kārtība, kādā biedrība un savienība pārliecinās par to, vai personai ir noteikta redzes vai dzirdes invaliditāte, kas ir pakalpojuma saņemšanas nosacījums. Projektā noteikts, ka informāciju par personas invaliditāti savienība un biedrība saņem no VDEĀVK informācijas sistēmas. Tikai gadījumos, ja VDEĀVK informācijas sistēmā nebūs iekļauti dati par personu un tās redzes vai dzirdes traucējumu pakāpi vai to, ka redzes vai dzirdes traucējumi ir invaliditātes cēlonis, savienība un biedrība pieprasa redzes vai dzirdes traucējumu pamatojošos dokumentus personai (8.2.apakšpunkts):- persona uzrāda VDEĀVK izsniegto lēmumu par invaliditātes noteikšanu, ja tajā ir norādīts, ka personai ir redzes vai dzirdes invaliditāte;- persona ar redzes invaliditāti iesniedz oftalmologa atzinumu, kas apliecina, ka personas redzes asums labāk redzošajai acij ar maksimālu korekciju ir zemāks par 0,1 un redzes lauks sašaurinās mazāk par 20 grādiem no fiksācijas punkta, ja VDEĀVK lēmumā nav norādīts, ka personai ir redzes invaliditāte;- persona ar invaliditāti dzirdes traucējumu dēļ iesniedz otorinolaringologa vai ģimenes ārsta atzinumu, ka personas dzirdes traucējumi atbilst vismaz 3. pakāpei – dzirdes zudums runas zonas frekvenču zemākajā punktā vismaz 55 dB labāk dzirdošajā ausī, ja VDEĀVK lēmumā nav norādīts, ka personai ir dzirdes invaliditāte.***Tehnisko palīglīdzekļu pakalpojuma nodrošināšanas* jomā** projektā:1. precizēti iesniedzamie dokumenti TPL saņemšanas procesā – atsevišķiem iesniedzamajiem dokumentiem noteikts to iesniegšanas derīguma termiņš. Tāpat precizēts iesniegšanas mērķis, jo darba devēji vai izglītības iestādes nevar novērtēt, vai TPL nepieciešamas darba pienākumu veikšanai vai izglītības procesa nodrošināšanai. Izziņās paredzēts norādīt, vai persona strādā vai mācās (15.4., 17.3.4. un 17.3.5.apakšpunkts un 42.punkts). Papildus precizēti atsevišķu TPL saņemšanai iesniedzamie dokumenti (19.-21.punkts);
2. precizēts personu loks, kurām ir tiesības saņemt surdotehniku. Pasaules Veselības organizācijas metodikā norādīts, ka 3.vājdzirdības pakāpe norāda uz vismaz 61 dB dzirdes zudumu labāk dzirdošajā ausī[[1]](#footnote-1), savukārt, interneta resursos pieejamā informācija par dzirdes traucējumiem atsaucas uz vismaz 55 dB dzirdes zudumu labāk dzirdošajā ausī[[2]](#footnote-2).

Ņemot vērā to, ka ir vairākas pasaulē atzītas dzirdes zuduma gradācijas, pēc kurām nosaka vājdzirdības pakāpes, projekts paredz precīzi norādīt, kādam dzirdes zudumam atbilst projekta 14.2.apakšpunktā norādītā 3.vājdzirdības pakāpe, t.i., vismaz 55 dB dzirdes zuduma labāk dzirdošajā ausī, tādējādi veicinot vienveidīgu tiesību normas piemērošanu. Tā kā audiogrammās dzirdes zudums tiek noteikts ar 5 dB soli, nepieciešams precizēt skaitļus uz 55 dB un 15 dB. Subjektīvas interpretācijas novēršanai noteikts, ka dzirdes zudums tiek noteikts runas zonas frekvenču (500; 1000; 2000 Hz) zemākajā punktā;1. paredzēts, ka turpmāk personām, kuras aprūpē bērnu līdz pusotra gada vecumam, būs tiesības saņemt tām nepieciešamo TPL steidzamības kārtībā, ņemot vērā to, ka šajos gadījumos nepieciešama pastiprināta uzmanība (17.3.3apakšpunkts);
2. ietverts regulējums gadījumiem, kad personai ir tiesības saņemt TPL steidzamības kārtā, kad persona var atkārtoti pieteikties uz TPL, kā arī reglamentēts process, kādā personas var saņemt paaugstinātas funkcionalitātes TPL, atbilstoši praksei noformulējot MK noteikumu Nr.1472 23.punktu (34. un 35. punkts);
3. paredzēts, ka individuālā darba un saimnieciskās darbības veicēji var pretendēt uz TPL saņemšanu steidzamības kārtā, ja viņiem nav Valsts ieņēmumu dienesta (VID) administrēto nodokļu parāda, par kuru informācija pieejama VID publiski pieejamā datu bāzē <https://www6.vid.gov.lv/?aspxerrorpath=/VID_PDB/NPAR> (17.3.6., 20.3. un 22.3.5. apakšpunkts);
4. administratīvā sloga samazināšanai noteikts, ka informāciju par personas invaliditāti savienība un biedrība saņems no VDEĀVK informācijas sistēmas. Tikai gadījumos, ja VDEĀVK informācijas sistēmā nebūs iekļauti dati par personu un tā redzes vai dzirdes traucējumu pakāpi vai to, ka redzes vai dzirdes traucējumi ir invaliditātes cēlonis, savienība un biedrība pieprasa redzes vai dzirdes traucējumu pamatojošos dokumentus personai (16.2.ppkšpunkts). Lai saņemtu to pašu TPL atkārtoti, persona savienībā var neiesniegt funkcionālos traucējumus apliecinošu atzinumu TPL saņemšanai (23.punkts).

Projekts paredz paplašināt MK noteikumu Nr.1472 pielikumā norādīto tiflotehnikas un surdotehnikas sarakstu, kurš kopš 2014.gada nav pārskatīts. Ņemot vērā straujo tehnoloģiju attīstību, arī tiflotehnikas un surdotehnikas izstrādājumi un to izmantošanas iespējas ir kļuvušas daudzveidīgākas. Lai iespējami veicinātu personu ar redzes un dzirdes traucējumiem vai anatomiskiem defektiem iekļaušanos sabiedrībā, tostarp uzlabojot iespējas strādāt algotu darbu un iegūt izglītību, projekts paredz aktualizēt valsts nodrošinātās tiflotehnikas un surdotehnikas sarakstu, iekļaujot tajā arī modernākus un mūsdienām piemērotākus TPL. Projektā TPL modernizācija paredzēta divos virzienos:1) esošo valsts nodrošināto TPL klāsta papildināšana ar jauniem moderniem TPL veidiem;2) esošo valsts nodrošināto TPL aizstāšana ar jaunākām modernākām TPL modifikācijām. Līdz ar to projekta pielikumā:- precizēti TPL ISO kodi un nosaukumi, vadoties pēc jaunā Eiropas palīgtehnoloģiju informācijas tīkla klasifikatora <http://www.eastin.eu/lv-lv/searches/products/index>.;- iekļauti jauni, modernāki TPL;- precizēti TPL saņemšanas nosacījumi. Sīkāk izmaiņas MK noteikumu Nr.1472 pielikumā ietvertas anotācijas 1.pielikumā. ***Surdotulka pakalpojuma nodrošināšanas jomā***.Pakalpojumu saņēmēji nereti sūdzas par surdotulku trūkumu. Savienības uzkrātā pieredze surdotulku pakalpojuma nodrošināšanā rāda, ka ne visos gadījumos surdotulka pakalpojumu nepieciešams nodrošināt tulkiem, kuriem ir tieši surdotulka izglītība. Projekts paredz, ka sniegt surdotulka pakalpojumu būs tiesības arītulkam, kas ieguvis profesionālo augstāko izglītību tulkošanas jomā (piem., angļu valodā) un apguvis zīmju valodu (38.punkts).Projektā noteikts, kādos gadījumos surdotulka pakalpojumu vienlaicīgi var nodrošināt divi tulki (46.punkts).Projektā noteikts, ka tas stāsies spēkā ar 2021.gada 1.janvāri un vienlaikus par spēku zaudējušiem tiek atzīti MK noteikumi Nr.1472. Darbības programmas "Cilvēkresursi un nodarbinātība" papildinājuma 1.4.1.2.2. apakšaktivitātes "Sociālās rehabilitācijas pakalpojumu attīstība personām ar redzes un dzirdes traucējumiem" ietvaros īstenotā un Eiropas Sociālā fonda līdzfinansētā projekta "Sociālās rehabilitācijas pakalpojumu attīstība personām ar redzes traucējumiem Latvijā" ietvaros personu ar redzes invaliditāti vajadzībām tika iegādāti un apmācīti suņi-pavadoņi. Projekta noslēguma jautājumos saglabāta MK noteikumu Nr.1472 norma, ka minētā projekta ilgtspējas nodrošināšanai biedrība sociālās rehabilitācijas pakalpojumu kursa ietvaros no valsts budžeta līdzekļiem nodrošina suņa pavadoņa pakalpojuma saņēmēju īpašumā esošo triju suņu pavadoņu uzturēšanas izdevumu segšanu atbilstoši biedrības un suņa pavadoņa pakalpojuma saņēmēju noslēgtajiem līgumiem par suņa pavadoņa pakalpojuma sniegšanu. |
| 3. | Projekta izstrādē iesaistītās institūcijas un publiskās personas kapitālsabiedrības |  Projekts izstrādāts sadarbībā ar biedrību un savienību. |
| 4. | Cita informācija | MK noteikumu Nr.1472 izteikti jaunā redakcijā atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktā noteiktajam, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas - personas ar redzes vai dzirdes traucējumiem un to ģimenes locekļus. 2019.gadā biedrība sniegusi sociālās rehabilitācijas pakalpojumus 562 personām, savienība 1057 personām, kā arī savienība nodrošinājusi surdotulka pakalpojumu izglītības procesā 29 personām, saskarsmei – 1290 personām. Savukārt TPL pakalpojumu savienība sniegusi 5128 personām, izsniedzot 7232 TPL, biedrība 2861 personām, izsniedzot 2869 TPL.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību un nerada biedrībai, savienībai, VDEĀVK vai citām iestādēm papildus administratīvo slogu – administratīvais slogs vai nu nemainās vai samazinās. Administratīvais slogs tiek samazināts personām, jo nav jāvāc un jāiesniedz tiesības uz pakalpojumiem pamatojoši dokumenti.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads\*** | Turpmākie trīs gadi (*euro*) |
| Saskaņā ar valsts budžetu kārtējam gadam |  Izmaiņas kārtējā gadā, salīdzinot ar valsts budžetu kārtējam gadam | **2021.g.\*** | **2022.g.\*** | **2023.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2021.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2021.gadam | Izmaiņa, salīdzinot ar vidēja termiņa budžeta ietvaru 2021. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **2 007 626** | **0** | **2 028 597** | **0** | **2 028 597** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

tai skaitā:Labklājības ministrijas budžeta apakšprogrammas 05.01.00 "Sociālās rehabilitācijas valsts programma"  | 2 007 626 | 0 | 2 028 597 | 0 | 2 028 597 | 0 | 0 |
| 1.2. valsts speciālais budžets |  |  |  |  |  | 0 | 0 |
| 1.3. pašvaldību budžets |  |  |  |  |  | 0 | 0 |
| **2. Budžeta izdevumi:** | **2 007 626** | **0** | **2 028 597** | **0** | **2 028 597** | **2 978 785** | **4 854 738** |
| Labklājības ministrijas budžeta apakšprogrammas 05.01.00 "Sociālo pakalpojumu nodrošināšana "  | 2 007 626 | 0 | 2 028 597 | 0 | 2 028 597 | 2 978 785 | 4 854 738 |
| 2.2. valsts speciālais budžets |  |  |  | 0 | 0 | 0 | 0 |
| 2.3. pašvaldību budžets |  |  |  | 0 | 0 | 0 | 0 |
| **3. Finansiālā ietekme:** |  |  |  | **0** | **0** | **-2 978 785** | **-4 854 738** |
| 3.1. valsts pamatbudžets |  |  |  | 0 | 0 | -2 978 785 | -4 854 738 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 004. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | **0** | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | x | **0** | **0** | **0** | **0** | **-2 978 785** | **-4 854 738** |
| 5.1. valsts pamatbudžets | 0 | 0 | 0 | 0 | -2 978 785 | -4 854 738 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Projektam, lai uzlabotu sociālo pakalpojumu pieejamību personām ar redzes un dzirdes traucējumiem ir veikta TPL klāsta modernizācija atbilstoši tendencēm pasaules mērogā. Paredzēts, ka Projekts stāsies spēkā ar 2021.gada 1.janvāri. Projekts paredz paplašināt MK noteikumu Nr.1472 pielikumā norādīto tiflotehnikas un surdotehnikas sarakstu, kurš kopš 2014.gada nav pārskatīts. Ņemot vērā straujo tehnoloģiju attīstību, arī tiflotehnikas un surdotehnikas izstrādājumi un to izmantošanas iespējas ir kļuvušas daudzveidīgākas. Lai iespējami veicinātu personu ar redzes un dzirdes traucējumiem vai anatomiskiem defektiem iekļaušanos sabiedrībā, tostarp uzlabojot iespējas strādāt algotu darbu un iegūt izglītību, projekts paredz aktualizēt valsts nodrošinātās tiflotehnikas un surdotehnikas sarakstu, iekļaujot tajā arī modernākus un mūsdienām piemērotākus TPL. Projektā TPL modernizācija paredzēta divos virzienos:a. esošo valsts nodrošināto TPL klāsta papildināšana ar jauniem moderniem TPL veidiem,b. esošo valsts nodrošināto TPL veidu ietvaros, to aizstāšana ar jaunākām modernākām TPL modifikācijām.*Detalizēti izmaiņas TPL sarakstā skat. anotācijas 2.pielikumā.*Atbilstoši plānotajam:1. Izmaiņas finansējumā/ietekme uz valsts budžetu

|  |  |  |  |
| --- | --- | --- | --- |
| *TPL veids* | 2021.gads | 2022.gads | 2023.gads |
| Bāze\* | Izmaiņas | KOPĀ | Bāze\* | Izmaiņas | KOPĀ | Bāze\* | Izmaiņas | KOPĀ |
| Surdotehnika | 1 260 593 | 0 | 1 260 593 | 1 260 593 | 68 564 | 1 329 157 | 1 260 593 | 96 541 | 1 357 134 |
| Tiflotehnika | 768 004 | 0 | 768 004 | 768 004 | 2 910 221 | 3 678 225 | 768 004 | 4 758 197 | 5 526 201 |
| **Kopā** | **2 028 597** | **0** | **2 028 597** | **2 028 597** | **2 978 785** | **5 007 382** | **2 028 597** | **4 854 738** | **6 883 335** |

1. Personu skaits, kuras saņem TPL

|  |  |
| --- | --- |
| *TPL veids* | **Plānotais personu skaits, kuras saņem TPL** |
| 2021.gadā *(ja tiek veikti grozījumi MK noteikumos, esošā finansējuma ietvaros)* | 2022.gadā*(ja tiek veikti grozījumi MK noteikumos un tiek piešķirts papildu finansējums).* | 2023.gadā*(ja tiek veikti grozījumi MK noteikumos un tiek piešķirts papildu finansējums).* |
| Surdotehnika | 3 715 | 3 598 | 3 368 |
| Tiflotehnika | 1 482 | 5 734 | 7 404 |
| **Kopā** | **5 197** | **9 332** | **10 772** |

1. Izsniegto TPL skaits 2.punktā minētajām personām

|  |  |
| --- | --- |
| *TPL veids* | **Izsniegtais TPL skaits** |
| 2021.gadā*(ja tiek veikti grozījumi MK noteikumos, esošā finansējuma ietvaros)* | 2022.gadā*(ja tiek veikti grozījumi MK noteikumos un tiek piešķirts papildu finansējums).* | 2023.gadā *(ja tiek veikti grozījumi MK noteikumos un tiek piešķirts papildu finansējums).* |
| Surdotehnika | 5 484 | 5 346 | 4 960 |
| Tiflotehnika | 1 482 | 5 734 | 7 404 |
| **Kopā** | **6 966** | **11 080** | **12 364** |

1. Plānotais personu skaits rindā

|  |  |
| --- | --- |
| *TPL veids* | **Plānotais personu skaits rindā** |
| 01.01.2021. | 01.01.2022 *(ja tiek veikti grozījumi MK noteikumos, esošā finansējuma ietvaros).* | 01.01.2023.*(ja tiek veikti grozījumi MK noteikumos un tiek piešķirts papildu finansējums).* | 01.01.2023.*(ja tiek veikti grozījumi MK noteikumos un tiek piešķirts papildu finansējums).* |
| Surdotehnika | 4 198 | 3 933 | 3 995 | 4 726 |
| Tiflotehnika | 283 | 4 181 | 4 075 | 6 928 |
| **Kopā** | **4 481** | **8 114** | **8 070** | **11 654** |

|  |
| --- |
| Ja netiek veiktas izmaiņas MK noteikumos, tad rindā pēc TPL uz 2022.gadu būs 5 295 persona, uz 2023.gadu 7 025 personas, bet uz 2024.gadu 9 610 persona.  |
| Ja tiek veiktas izmaiņas MK noteikumos, bet netiek piešķirts papildu finansējums, tad rindā pēc TPL uz 2022.gadu būs8 114 personas, uz 2023.gadu 12 682 personas, bet uz 2024.gadu 18 133 persona. |
| Ja tiek veiktas izmaiņas MK noteikumos, un no 2022.gada tiek piešķirts papildu finansējums, tad rindā pēc TPL uz 2022.gadu būs 8 114 personas, uz 2023.gadu 8 070 personas (rinda samazināsies par 4 612 personām), bet uz 2024.gadu 11 654 persona (rinda samazināsies par 6479 personām) |

*Detalizētu aprēķinu skat. anotācijas pielikumā LManotp1\_190620\_Mk1472\_papildus\_nauda..* |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7.Amata vietu skaita izmaiņas | Amata vietu skaits nemainās. |
| 8. Cita informācija | Jautājumu par papildus nepieciešamā finansējuma piešķiršanu Labklājības ministrijai (LM) 2022.gadam 2 978 785 euro, 2023.gadam 4 854 738 euro (turpmāk katru gadu) 4 854 738euro apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu nesakar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

 |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts apspriests ar biedrību un savienību. |
| 2. | Sabiedrības līdzdalība projekta izstrādē | Projekts 2020.gada 21.septembrī nodots sabiedriskai apspriedei līdz 2020.gada 6.oktobrim atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām (<http://www.lm.gov.lv/lv/aktuali/lm-dokumentu-projekti>). Priekšlikumi vai iebildumi netika saņemti. |
| 3. | Sabiedrības līdzdalības rezultāti | Mērķa grupas pārstāvji konceptuāli atbalsta Projekta tālāku virzību. |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība, savienība, VDEĀVK. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde attiecībā uz biedrības un savienības funkcijām un uzdevumiem nemainās. Projekts neparedz nepieciešamību veidot jaunas institūcijas vai reorganizēt vai likvidēt esošās institūcijas un papildus cilvēkresursu piesaiste nav nepieciešamas. Projekts tiks īstenots esošo cilvēkresursu institūciju un to funkciju ietvaros. |
| 3. | Cita informācija | Nav |

Labklājības ministre R.Petraviča

Pikše, 67021634,

Ineta.Pikse@lm.gov.lv

Strēle, 64331831

Sandra.Strele@lm.gov.lv

1. World Health Organisation. Grades of hearing impairment. Pieejams šeit: <http://www.who.int/pbd/deafness/hearing_impairment_grades/en/> [↑](#footnote-ref-1)
2. Valsts izglītības satura centrs. Dzirdes zudumu klasificē. Pieejams šeit: <http://visc.gov.lv/specizglitiba/dokumenti/vpmk_skolotajiem_dzirde.pdf> [↑](#footnote-ref-2)